በያዝነው ዓመት ከግብርና ምርቶች ጋር በተያያዘ የዋጋ ግሽበት አይከሰትም ተባለ
– የማእከላዊ ስታትስቲክስ ኤጀንሲ ይፋ ባደረገው መረጃ መሰረት በ2006 የሚገኘው የመኸር ሰብል መጠን 254 ነጥብ 2 ሚልዮን ኩንታል እንደሚሆን ይገመታል።ይህም ካለፈው  ዓመት ተመሳሳይ ወቅት ጋር ሲነፃፀር  ከፍተኛ ብልጫ አለው ይላሉ የገንዘብና ኢኮኖሚ ሚንስትሩ አማካሪ አቶ ኤፍሬም ወልድ ስላሴ። የምርት መጠኑ ጭማሬም  ከኢኮኖሚ አንፃር ሲታይ  በግብርና ምርቶች ላይ ተጨማሪ የዋጋ ግጥበት እንዳይከሰት ያስችላል። ከሚንስቴር መሰሪያ ቤቱ የተገኘው መረጃ አንደሚያመለከትው በአሁኑ ወቅት በምግብ ሸቀጦች ላይ ያለው አጠቃላይ የዋጋ ንረት 8 ነጥብ 6 በመቶ የደረሰ ሲሆን ፥ ለዚህም ደግሞ  የምግብ ነክ ሸቀጦች አቅርቦትና የተገልጋዩ ፍላጎት ያለመጣጣም በምክንያትነት ይነሳል። ዘንድሮ የሚገኘው የምርት መጠን ግን ፍላጎቱን ሙሉ ለሙሉ በሚባል ሁኔታ የሚያማላ መሆኑን በመጥቀስ፥ ከግብርና ምርቶች ጋር የተያያዝ የዋጋ ንረት እንደማይከሰትም ነው አቶ ኤፍሬም የሚናገሩት። ከዚህ ጋር በተያያዘ የምርት መጠን ጭማሬው  በከፍተኛ ሁኔታ በምግብነት በሚያገለግሉ ሰብሎች ላይ መታየቱን የሚናገሩት ደግሞ የኢትዮጰያ እህል ንግድ ድርጅት ዋና ስራ አስኪያጅ አቶ ብርሃኔ ሃይሌ ናቸው። ለአብነትም የስንዴ ምርት በ17 በመቶ፣ ባቄላ 8 ነጥብ 37 በመቶ ፣ ሽምብራና ምስርም በተመሳሳይ መልኩ የምርት ጭማሪ ታይቶባቸዋል። መታየቱንና በሰብሎቹ ላይ የታየው የምረት ጭማሪም ለሸማቹ የዋጋ ቀናሽ የምሰራችን ይዞ የመጣ መሆኑንና ይህም ባሁኑ ወቀት በተጨባጭ መታየቱን ነው አቶ ብርሃነ የሚናገሩት። ስራ አስኪያጁ በአንፃሩ የወጥ እህሎች ጤፍና በቆሎ ላይ የዋጋ ቅናሽ መስተዋሉን በተለይም በባቄላ ምስርና ሽምብራ ላይ፤ በኩንታል ከ80 እሰከ 90 ብር ቅናሽ ተስተውሎባቸዋል። ይህ ቅናሽ እየታየ ያለው ሁሉም ምርት ተሰብስቦ ባልገባበት በአሁኑ ወቅት መሆኑ ደግሞ አጠቃላይ ሰብሉ ወደ ጎተራ ሲከተትና ለገበያ ሲቀርብ ከዚህ የበለጠ ቅናሽ ለማሳየቱ ዋስትና መሆኑን ነው ስራ አስኪያጁ የሚገልፁት። ከፍተኛ የሆነ የዋጋ ቅናሽ  መታየቱ ለሸማቹ እንዲህ ያለ ብስራት ይዞ የመጣውን  ያህል ለእርሶ አደሩ መልካም ዜና ሊሆን የሚችለበት አጋጣሚ መኖሩንም ነው  አቶ ኤፍሬም እሚያነሱት። ሃላፊው ቁርና ሃሩሩን ተቋቁሞ ለእንዲህ ያለው የምረት አድገት የአንበሳውን ድርሻ የተወጣው አርሶ አደር የልፋቱን ማግኘት እንዲችልም የኢትዮጰያ የእህል ንግድ ድርጅት ከአርሶ አደሩ በአለም አቀፍ ዋጋና በገበያው ተመን ሰብሉን ሊገዛ የሚችልበትን አሰራር ለመተግበርም ዝግጅት መጠናቀቁንና ለዚህም 6 ነጥብ 8 ቢልዮን ብር መበጀቱን አስታውሰዋል። የዚህ ሁሉ ድምር ውጤትም በተያዘው ዓመት ኢትዮጵያ ተጨማሪ የግብርና ምርት የዋጋ ግሽበት እንዳያጠቃትና የዋጋ ንረቱም ባለበት 8 ነጥብ 6 ላይ እንዲቀመጥ አልያም ወደ ታች ዝቅ እንዲል ይሆናል ነው የተባለው። (ኤፍ.ቢ.ሲ)